Diari Oficial de la Generalitat Valenciana


Sumari del DOGV 4060, del 08-08-2001 (2001/8081)

Informació pública del programa d'actuació integrada de la unitat d'execució P-8 del Pla General d'Ordenació Urbana d'Alcalà de Xivert i dels estatuts de l'agrupació d'interès urbanístic d'aquesta.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8081


Organisme emissor
:   AIU de la Unitat d'Execució P-8 del PGOU d'Alcala de Xivert

Tipus de document
:   Anunci

Informació pública del programa d'actuació integrada de la unitat d'execució P-8 del Pla General d'Ordenació Urbana d'Alcalà de Xivert i dels estatuts de l'agrupació d'interès urbanístic d'aquesta. [2001/X8081]
  
El senyor José Ignacio Sierra Mayoral, major d'edat, amb DNI 39249617-K, en representació, com a administrador únic de l'Agrupació d'Interès Urbanístic de la unitat d'execució P-8 del PGOU d'Alcalà de Xivert, domiciliada al camí de l'Atall, 12, 12.579 Alcossebre, ha presentat a l'Ajuntament d'Alcalà de Xivert, amb data 3 d'agost de 2001, la documentació pròpia per gestionar el desenvolupament urbanístic de la unitat d'execució P-8 del SUB/P del Pla General d'Ordenació Urbana d'Alcalà de Xivert, que consta d'escriptura de constitució i estatuts de l'agrupació d'interès urbanístic de la unitat d'execució P-8 d'Alcalà de Xivert, programa per al desenvolupament de la unitat d'execució esmentada i projecte d'urbanització, a l'empara del qe preveuen els articles 48 i 50 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que estableix l'article 48.1.c), en relació amb l'article 46.3 i l'article 50.1.B), tots de la referida llei, escau sotmetre el referit programa i l'acta de constitució i els estatuts de l'agrupació d'interès urbanístic de la unitat d'execució P-8 del Pla General d'Ordenació Urbana d'Alcalà de Xivert amb tota la documentació annexa, a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el termini esmentat, les persones interessades en aquest procediment podran formular qualssevol al·legacions que convinga en dret, així com altres alternatives tècniques de programa i, si fa el cas, proposicions juridicoeconòmiques; tot això en els termes i les condicions de la citada Llei 6/1994, i a l'efecte qualsevol persona interessada podrà consultar l'expedient dipositat a la Notaria del senyor Rafael Rivas Andrés, sítia al Centre Comercial les Fonts, 1.ª planta, plaça de l'avinguda de les Fonts, urbanització les Fonts, Alcossebre, Alcalà de Xivert.
  
Igualment es fa constar que qualsevol persona podrà comparèixer a la notaria esmentada per obtenir còpia de l'acta de protocol·lització del projecte i document que s'hi acompanya o sol·licitar que aquesta li siga exhibida.
  
Alhora, poden consultar a l'Ajuntament d'Alcalà de Xivert les actuacions derivades de la documentació dipositada i presentar davant d'ell, per a la seua incorporació a aquestes, tant al·legacions com alternatives tècniques, així com proposicions juridicoeconòmiques, dins del termini de cinc dies hàbils des del següent dia hàbil a l'acabament del termini de vint dies indicat al punt anterior.
  
Acabat aquest segon termini, el següent dia hàbil ?excepte si és dissabte, i en aquest cas haurà d'entendre's el dia hàbil immediat posterior- tindrà lloc l'acte d'obertura de pliques a l'Ajuntament d'Alcalà de Xivert. Durant els deu dies següents al d'obertura de pliques, podran ser objectes de consulta i al·legacions totes les actuacions de l'expedient.
  
Per últim, en virtut del que estableix l'article 49 de la precitada Llei 6/1994, de 15 de novembre, de la Generalitat Valenciana, els propietaris de terrenys inclosos en la unitat d'execució P-8 del Pla General d'Ordenació Urbana d'Alcalà de Xivert, no fundadores de l'agrupació d'interès urbanístic d'aquest nom, podran adherir-se com a associats, en les mateixes condicions i amb anàlegs drets als propietaris fundadors.